Victoria Carl

Victoria Carl (født 1995) er en tysk langrennsløper som representerer SCM Zella-Mehlis. Hun er olympisk mester i lagsprint fra 2022 i Beijing. Hun ble juniorverdensmester på 5 km fristil i 2013, samt sprint og 5 km fristil i 2015.

 Idrettskarriere 
I Ungdoms-OL 2012 deltok hun på det tyske stafettlaget som vant mix-stafetten.Viessmann Sports - Victoria Carl , besøkt 10. februar 2015.

Carl deltok i Junior-VM på ski 2013 i Liberec i Tsjekkia i januar. Her fant hun 5 km fristil, og kom på annenplass på sprinten, bak svenske Stina Nilsson. I tillegg kom Tyskland på tredjeplass på 4 × 3,3 km stafett, med henne på laget.

I februar vant hun både sprinten og 7,5 km fristil under European Youth Olympic Festival 2013. På 5 km klassisk kom hun på annenplass, bak russiske Anastasija Sedova. Hun deltok også på det tyske mixlaget som fikk sølv på stafetten, bak Russland.

I Junior-VM på ski 2015 vant hun både sprinten og 5 km fristil. På 10 km skiathlon kom hun på annenplass, kun slått av norske Sofie Nordsveen Hustad. Tyskland kom her på tredjeplass på 4 × 3,3 km stafett.

Under U23-VM på ski 2016 i Râșnov tok hun først sølv i 10 km klassisk, bak russiske Anastasija Sedova og foran Petra Nováková fra Tsjekkia. To dager senere tok hun bronse på 10 km fristil bak Giulia Stürz fra Italia og lagvenninnen Julia Belger.

I vinter-OL 2022 i Beijing gikk Carl tredje etappe på Tysklands lag som tok sølv på 4 × 5 km stafett. Katherine Sauerbrey, Katharina Hennig og Sofie Krehl gikk de øvrige etappene. På lagsprint måtte Carl steppe inn som reserve fordi Katherine Sauerbrey meldte forfall etter at laget var innmeldt. Carl spurtslo Jonna Sundling på Sveriges lag, og Tyskland vant.

I VM 2023 i Planica gikk hun ankeretappen på Tysklands lag som tok sølv på 4 × 5 km stafett.

I VM 2025 i Trondheim gikk hun ankeretappen på Tysklands lag som tok bronse på 4 × 7,5 km stafett.

 Verdenscupseire 
Nr.DatoStedDisiplinDistanserenn (som ikke inngår i tour) og tourer sammenlagt 1.     Trondheim  

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2013/14  1  114.  –  –  1  78. 2014/15  44  75.  36  54.  8  66. 2015/16  29  69.  11  64.  18  50.
Militær karriere
Etter endt videregående skole i 2012 begynte Carl i det tyske forsvaret, hvor hun utdannet seg til idrettssoldat og ble forfremmet i langrenn. "Carl, Victoria (GER) – Portrait." Langlauf Community. besøkt 30. mars 2025. I dag er hun Oberfeldwebel"Mit Konzentration und Disziplin ganz vorne dabei." Die Bundeswehr in Thüringen. besøkt 30. mars 2025., som tilsvarer Oversersjant  i det norske forsvar.

 Referanser 

 Eksterne lenker 


Kategori:Tyske langrennsløpere
Kategori:Olympiske mestere for Tyskland
Kategori:Olympiske sølvmedaljevinnere for Tyskland
Kategori:Olympiske medaljevinnere i langrenn
Kategori:U23-verdensmestere i langrenn
Kategori:Juniorverdensmestere i langrenn
Kategori:Deltakere under Vinter-OL for ungdom 2012
Kategori:Deltakere for Tyskland under Ski-VM 2015
Kategori:Deltakere for Tyskland under Ski-VM 2017
Kategori:Deltakere for Tyskland under Vinter-OL 2018
Kategori:Langrennsløpere under Vinter-OL 2018
Kategori:Deltakere for Tyskland under Ski-VM 2019
Kategori:Deltakere for Tyskland under Ski-VM 2021
Kategori:Deltakere for Tyskland under Vinter-OL 2022
Kategori:Langrennsløpere under Vinter-OL 2022
Kategori:Medaljevinnere under Vinter-OL 2022
Kategori:Deltakere for Tyskland under Ski-VM 2023
Kategori:Deltakere for Tyskland under Ski-VM 2025